83. ΒΑΣΙΛΙΚΟΝ ΔΙΑΤΑΓΜΑ της 10 Μαϊου/27 Ιουν.1958 Περί καταργήσεως κλπ. Συμβουλίων και Επιτροπών παρά ταις Νομαρχίαις αρμοδιότητος των Υπουργείων Συγκοινωνιών-Δημοσίων Έργων και Εσωτερικών. Βλέπε κωδικοποίηση άρθρων του παρόντος στο Διάταγμα της 14-27 Ιουλ. 1999 (ΦΕΚ Δ΄500), τόμ. 23 σελ. 294,48094 Έχοντες υπ’ όψιν το άρθρ.15του Νόμ.3200/1955, τα άρθρ.14 και 21 παρ.1 του Ν.Δ.3620/1956, ως και την υπ’ αριθ.77/1958 γνωμοδότησιν του Συμβουλίου Επικρατείας, προτάσει των Ημετέρων Υπουργών Συντονισμού, Εσωτερικών, Συγκοινωνιών-Δημοσίων Έργων και Γεωργίας, απεφασίσαμεν και διατάσσομεν: Άρθρ.1.-1.Συνιστάται παρ’ εκάστη Νομαρχία Τεχνικόν Συμβούλιον Έργων, εις ο ανατίθενται αι αρμοδιότητες των δια της επομένης παραγράφου καταργουμένων Συμβουλίων και Επιτροπών, ως και η γνωμοδότησις επί παντός τεχνικού θέματος υπαγομένου εις την αρμοδιότητα του Νομάρχου, εφ’όσον ήθελε ζητηθή υπ’ αυτού η γνώμη του Συμβουλίου. 2.Καταργούνται: α)Το Τεχνικόν Συμβούλιον Δημοσίων Έργων το προβλεπόμενον υπό του Β.Δ. της 31/87/9/1955(Φ.Ε.Κ 244Α΄1955). β)Το Συμβούλιον Δημοτικών και Κοινοτικών Έργων το προβλεπόμενον υπό του Β.Δ. της 20/89/9/1955 (Φ.Ε.Κ 25 ΟΑ΄/1955). γ)Η Επιτροπή τιμαριθμικής διαπιστώσεως βασικών τιμών ημερομισθίων και υλικών, η προβλεπομένη υπό της παρ.1 του άρθρ.2 του Β.Δ. της 6/820.8.1951 (Φ.Ε.Κ 232 Α΄/1951). δ)Η Επιτροπή καθορισμού ανωτάτων ορίων τιμών και ημερομισθίων δια την εκτέλεσιν δημοτικών και κοινοτικών έργων η προβλεπομένη υπό του Β.Δ. της 22.2./1.3.1952 (Φ.Ε.Κ 178 Α΄/1952). ε)Η Επιτροπή η προβλεπομένη υπό του δευτέρου εδαφίου της παρ.1 του άρθρ.211 του Ν.Δ.2888/1954 «περί κυρώσεως του Δημοτικού και Κοινοτικού Κώδικος». Αι μέχρι τούδε υπό των κειμένων διατάξεων προβλεπόμεναι αρμοδιότητες των καταργουμένων ως άνω Επιτροπών ανατίθενται εις το Τεχνικόν Συμβούλιον Έργων. 3.Το Τεχνικόν Συμβούλιον Έργων αποτελείται εκ των κάτωθι: α)Του Διευθυντού της Νομαρχίας ή του νομίμου αναπληρωτού του. β)Του Διευθυντού Τεχνικών Υπηρεσιών του Νομού ή του νομίμου αναπληρωτού του. γ)Του Νομομηχανικού, ή του νομίμου αναπληρωτού του. δ)Ενός οικονομικού υπαλλήλου επί βαθμώ τουλάχιστον 5ω οριζομένου μετά  του αναπληρωτού του επί ενιαυσία θητεία δυναμένη να ανανεωθή, υπό του Νομάρχου. ε)Του Προϊσταμένου της παρά τη Νομαρχία τεχνικής υπηρεσίας Δήμων και Κοινοτήτων, ή του νομίμου αναπληρωτού του, εφ’ όσον ούτος τυγχάνει διπλωματούχος πολιτικός μηχανικός του Ε.Μ.Π. Εν ανυπαρξία τοιούτου ο Νομάρχης ορίζει έτερον υπάλληλον διπλωματούχον πολιτικόν μηχανικόν του Ε.Μ.Π. Μη υπάρχοντος δε και τοιούτου, ιδιώτην διπλωματούχον πολιτικόν μηχανικόν του Ε.Μ.Π. 4.Προσκλήσει του Προέδρου του Συμβουλίου μετέχει εις τούτο, ως έκτακτον μέλος μετά  ψήφου, ο εν τη έδρα του Νομού Επιθεωρητής Γεωργίας, μη υπάρχοντος δε τοιούτου ο εν τη έδρα του Νομού Δ/ντής Γεωργίας ή οι νόμιμοι αναπληρωταί των. Προκειμένου περί απαλλοτριώσεων των εδαφίων β΄ και γ΄ του αρθρ.210 του δημοτικού και κοινοτικού Κώδικος το κατά την παρούσαν παράγραφον έκτακτον μέλος καλείται υποχρεωτικώς εις το Συμβούλιον.  5.Του Συμβουλίου προεδρεύει ο ανώτερος κατά βαθμόν, επί δε ισοβάθμων ο Διευθυντής Νομαρχίας και τούτου απόντος ο αρχαιότερος των μελών αυτού. 6.Χρέη Γραμματέως εκτελεί διοικητικός υπάλληλος της Διευθύνσεως Τεχνικών Υπηρεσιών ή της Νομαρχίας οριζόμενος υπό του Νομάρχου. Άρθρ.2.-1.Καταργούνται: α)Η Επιτροπή καθορισμού πλάτους πεζοδρομίων η προβλεπομένη υπό του Β.Δ. της 8/14.7.1930 (Φ.Ε.Κ 239 Α΄/1930). β)Η Επιτροπή περιφράξεως οικοπέδων η προβλεπομένη υπό του Β.Δ. της 12/18.4.1929 (Φ.Ε.Κ 148 Α΄/1929). γ)Η Επιτροπή διορθώσεως ασυμφωνιών σχεδίου πόλεων η προβλεπομένη υπό του Π.Δ. της 18/27.10.1925 (Φ.Ε.Κ 322 Α΄/1925). 2.Επί των θεμάτων των υπαγομένων εις την αρμοδιότητα των καταργουμένων ως άνω Επιτροπών αποφασίζει εφεξής ο Νομάρχης κατ’ εισήγησιν της αρμοδίας υπηρεσίας και μετά γνώμην του οικείου Δήμου ή Κοινότητος. (Αντί για  τη σελ.206,47(α)  Σελ.206,47(β) Τεύχος 1344 Σελ. 13 Νομαρχίες 2.Γ.α.83 Άρθρ.3.-1.Καταργούνται αι υπό του άρθρ.28 του Νομ.2119/1952 «περί των δια των λεωφορείων αυτοκινήτων συγκοινωνιών» προβλεπόμεναι εις την έδραν εκάστου Νομού Επιτροπαί, πλην της δια τον Νομόν Αττικής Επιτροπής. Αι αρμοδιότητες των καταργουμένων τούτων Επιτροπων ανατίθενται εις τα Τοπικά Συμβούλια Αυτοκινήτων τα προβλεπόμενα υπό του Β.Δ. της 6.9/21.11.1956 (Φ.Ε.Κ 284 Α΄1956). 2.Το Τοπικόν Συμβούλιον Αυτοκινήτων αποτελείται εκ των κάτωθι: α)Του Διευθυντού της Νομαρχίας ή του νομίμου αναπληρωτού του. β)Του Προϊσταμένου Γραφείου Ελέγχου Συγκοινωνιών ή του νομίμου αναπληρωτού του, μη  λειτουργούντος δε τοιούτου Γραφείου εν τω Νομώ εκ του Προϊσταμένου του Μηχανολογικού  Γραφείου   ή   του νομίμου  αναπληρωτού  του,   μη λειτουργούντος δε και τοιούτου Γραφείου εν τω Νομώ εκ του Διευθυντού Τεχνικής Υπηρεσίας ή του νομίμου αναπληρωτού του. γ)Του Διοικητού της Χωροφυλακής ή του Διευθυντού Αστυνομίας, αναλόγως της επί του συζητουμένου θέματος αρμοδιότητος ή των νομίμων αναπληρωτών των. δ)Του Προέδρου του εν τω Νομώ Εμπορικού Επιμελητηρίου, μη υφισταμένου δε τοιούτου, του οικείου Εμπορικού Συλλόγου. ε)Ενός αντιπροσώπου των Αυτοκινητιστών του Νομού, της κατηγορίας του συζητουμένου θέματος, ήτοι, ή των αστικών λεωφορειούχων εφόσον υφίστανται αστικά λεωφορεία εν τω Νομώ, ή των υπεραστικών λεωφορείων, ή των φορτηγών αυτοκινήτων ή των επιβατικών αυτοκινήτων, προτεινομένων πάντων μετά των αναπληρωτών των υπό των εν τη έδρα του Νομού οικείων Οργανώσεων και οριζομένων υπό του Νομάρχου εκ πίνακος περιλαμβάνοντος τριπλάσιον αριθμόν αντιπροσώπων εξ εκάστου κλάδου. Μη υφισταμένων τοιούτων Οργανώσεων ο Νομάρχης ορίζει κατά την κρίσιν του εν τακτικόν μέλος μετά του αναπληρωτού του εξ εκάστου κλάδου αυτοκινητιστών. Κατ’ εξαίρεσιν εις το Τοπικόν Συμβούλιον Αυτοκινήτων Νομαρχίας Δωδεκανήσου, προκειμένης συζητήσεως θεμάτων αφορώντων εις τα λεωφορεία της νήσου Ρόδου, συμμετέχει μετά ψήφου, πλην των αντιπροσώπων των οικείων κατηγοριών αυτοκινητιστών και αντιπρόσωπος του Δημοτικου Ροδιακού Οργανισμού Αυτοκινήτων (ΡΟΔΑ). Σελ.206,48(β) Τεύχος 1344 Σελ. 14 3.Οι κατά την προηγουμένην παράγραφον υπό στοιχείον ε΄αντιπρόσωποι συμμετέχουν εις το Συμβούλιον μετά ψήφου ανά εις, αναλόγως του συζητουμένου κατά περίπτωσιν θέματος επί λεωφορείων, φορτηγών ή επιβατικών αυτοκινήτων. Προκειμένου περί θέματος αφορώντως πλείονας της μιάς κατηγορίας αυτοκινήτων, ο Πρόεδρος του Συμβουλίου υποχρεούται να καλή άπαντας τους ενδιφερομένους αντιπροσώπους. 4.Κατά την συζήτησιν θεμάτων ανηκόντων κατά τας ισχυούσας μέχρι τούδε διατάξεις εις την δια της προηγουμένης παρ.1 του παρόντος καταργουμένην Επιτροπήν, μετέχει του Συμβουλίου ως έκτακτον μέλος μετά ψήφου Οικονομικός Έφορος οριζόμενος μετά του αναπληρωτού του υπό του Νομάρχου. 5.Του Συμβουλίου προεδρεύει ο ανώτερος κατά βαθμόν εκ των υπό στοιχεία α΄ και β΄ της παρ.2 μελών, επί δε ισοβάθμων ο Διευθυντής Νομαρχίας και τούτου απόντος ο αρχαιότερος. 6.Χρέη Γραμματέως εκτελεί διοικητικός υπάλληλος οριζόμενος υπό του Νομάρχου. Άρθρ.4.-Τα υπό του παρόντος προβλεπόμενα Τεχνικά Συμβούλια Έργων και Τοπικά Συμβούλια Αυτοκινήτων ευρίσκονται εν απαρτία παρόντων τριών τουλάχιστον εκ των τακτικών μελών αυτών, οι δε αποφάσεις ή γνωμοδοτήσεις αύτων, δι’ ας συντάσσονται πρακτικά υπογραφόμενα υπό του Προέδρου και του Γραμματέως, λαμβάνονται κατά πλειοψηφίαν εν ισοψηφία επικρατούσης της ψήφου τού Προέδρου. 2.Γ.α.83 Νομαρχίες Άρθρ.5.-(1.H υπό του άρθρ.1 του Νόμ. 1726/1951 «περί Κώδικος Καταστάσεως των δημοτικών και κοινοτικών υπαλλήλων» προβλεπομένη Επιτροπή καταργείται της αρμοδιότητας  αυτής ανατιθεμένης εις το υπό του άρθρ.109 του αυτού Νόμου προβλεπόμενον  Υπηρεσιακόν Συμβούλιον). Η παρ.1 κατηργήθη δια του άρθρ. 126 παρ. 13 Ν.Δ.1140/1972 (τομ. 3 σελ. 127) 2.Τα κατά το άρθρ. 4 του Α.Ν. 516 / 1946 συμβούλια νομιμοφροσύνης τα συσταθέντα:α)δια της υπ’ αριθ. 129187 / 14.3.1953 αποφάσεως του Υπουργού Συγκοινωνιών-Δημοσίων Έργων, δια το προσωπικόν των ΚΤΕΛ και ΚΤΕΦΑ, β) δια της υπ’ άριθ. 4643 / 16.3.48 αποφάσεως του Υπουργού Δημοσίας Τάξεως , δια τα όργανα της αγροφυλακής και τους ειδικούς εισπράκτορας αγροφυλακής, γ)δια της υπ’ αριθ. Ε.Π. 169/24. 2.1956 αποφάσεως του Υπουργού Εσωτερικών, δια τους δημοτικούς και κοινοτικούς υπαλλήλους και δ)δια της υπ άριθ. 110221/12.7.1949 αποφάσεως του Υπουργού Γεωργίας , δια τους υπό γεωργικών συνεταιρισμών και λοιπών  ιδρυμάτων αρμοδιότητος Υπουργείου Γεωργίας εποχιακώς προσλαμβανομένους εργατοτεχνίτας, συγχωνεύονται εις εν ανά εκάστην νομαρχιακήν πριφέρειαν, όπερ αποτελείται: εκ του εν τη έδρα του νομού Εισαγγελέως Πρωτοδικών, ως προέδρου, εκ του Διευθυντού της Νομαρχίας και «εκ του εν τη έδρα του Νομού Διοικητού Χωροφυλακής ή του Διευθυντού Αστυνομίας, αναλόγως της επί του συζητουμένου θέματος αρμοδιότητος» ή εκ των νομίμων αναπληρωτών τούτων και όπερ ασκεί τας αντιστοίχους αρμοδιότητας των συγχωνευομένων συμβουλίων. Η εντός « » φράσις αντικατεστάθη ως άνω δια του Β.Δ. 444 της 25 Ιουν./11 Ιουλ.1961(ΦΕΚ Α΄112). «Εάν εν τη έδρα του Νομού δεν εδρεύη Πρωτοδικείον, το συμβούλιον αποτελείται εκ του Διευθυντού της Νομαρχίας , ως Προέδρου , και των εν τη έδρα του Νομού εδρευόντων Διοικητού Χωροφυλακής και Ειρηνοδίκου , ως μελών, πάντων αναπληρουμένων εν τω Συμβουλίω υπό των εις τα κύρια αυτών καθήκοντα νομίμων αναπληρωτών των». Το εντός « » εδάφιο προσετέθη δυνάμει του Β.Δ.199 της 6Μαρτ./12 Απρ.1960 (ΦΕΚ Α΄ 43). 3.Αι υπό της παρ.3 του άρθρ.2 του Β.Δ της 6.10/10.11.54 «περί δημοτολογίων» (ΦΕΚ 280 Α΄/1954) προβλεπομένη Επιτροπή καταργείται, της αρμοδιότητος αυτής ανατιθεμένης εις την υπό του άρθρ.3 του Νόμ.2742/1954 προβλεπομένην Δευτεροβάθμιον Επιτροπήν παρ εκάστη Νομαρχία. Εις τους Ημετέρους επί των Εσωτερικών και επί των Συγκοινωνιών και Δημοσίων Έργων Υπουργούς ανατίθεμεν την δημοσίευσιν και εκτέλεσιν του παρόντος. 